Универзитет у Београду

Електротехнички факултет

Програмирање корисничких интерфејса

A picture containing text, watch

Description automatically generated

**Пројектни задатак**

Студент:

Александра Богићевић 0390/17

Београд, школска година 2021/2022

**Анализа корисничких захтева из угла развоја корисничког интерфејса**

У документу су описане функционалности система који има за циљ да олакша рад књижаре „Перце“. Свака функционалност је описана помоћу следећих параметара:

* Назив функционалности
* Корисници система - корисници којима је функционалност на располагању
* Подаци – обавезни и/или опциони подаци које корисник уноси приликом коришћења система
* Опис – опис саме функционалности

**Корисници система**

Систем поседује два типа корисника:

* Купац
* Продавац

Сваки корисник поседује личне податке и податке који им служе за пријављивање на систем, и поседује могућност промене сопствених података и лозинке.

Купац може да види информације о доступним књигама и промоцијама, може да оцени и коментарише књигу, као и да препоручи књигу неком од других корисника, или види њему препоручене књиге. Купци ће систем користити и преко мобилних и преко веб апликација.

Продавац има могућност да додаје нове књиге. За сваку књигу продавац може да постави да ли књига јесте или није на промоцији. Продавац има и могућност да претражује књиге по називу и аутору. Продавци ће систем користити само путем веб апликација.

**Преглед свих функционалности**

Опште (заједничке) функционалности:

* Пријава на систем
* Одјава са система
* Преглед личних података
* Измена личних података
* Измена лозинке

Списак функционалности за купца, поред општих функционалности:

* Преглед свих књига и промоција
* Преглед препоручених књига
* Преглед детаља књиге
* Оцењивање књиге
* Коментарисање књиге
* Препоручивање књиге

Списак функционалности за продавца, поред општих функционалности:

* Додавање нове књиге
* Претраживање књиге по називу књиге и/или аутору
* Постављање информације да ли је књига на промоцији или није

**Опис функционалности система**

У наставку следи детаљнији опис сваке од функционалности система.

**Опште (заједничке) функционалности:**

* Функционалност: **Пријава на систем**

Корисници система: купац, продавац

Подаци: корисничко име, лозинка

Опис: Приликом покретања апликације приказује се форма за пријаву на систем.

Потребно је унети кориничко име и лозинку. Ако су унети исправни креденцијали, корисник ће бити преумерен на почетну страницу, а ако су унети неисправни креденцијали, исписује се порука о грешци.

* Функционалност: **Одјава са система**

Корисници система: купац, продавац

Подаци: нема

Опис: Одабиром одговарајуће ставке из менија корисник може да се одјави

* Функционалност: **Преглед личних података**

Корисници система: купац, продавац

Подаци: нема

Опис: Одабиром одговарајуће ставке из менија корисник може да приступи прегледу личних података. На истој страници му се приказује могућност измене личних података и лозинке.

* Функционалност: **Измена личних података**

Корисници система: купац, продавац

Подаци: подаци које корисник жели да измени (име, презиме, телефон, адреса)

Опис: Приказује се форма у којој је могуће изменити све личне податке. У случају исправно унетих података, приказује се порука о успешности радње. У случају неисправно унетих података, приказује се порука о грешци. У случају одустајања од промене, кликом на дугме „Одустани“, корисник ће бити враћен на преглед личних података.

* Функционалност: **Измена лозинке**

Корисници система: купац, продавац

Подаци: стара лозинка, нова лозинка

Опис: Приказује се форма која омогућује измену лозинке. Захтева се унос старе лозинке, и два пута унос нове лозинке. У случају исправно унетих података, приказује се порука о успешности радње. У случају неисправно унетих података, приказује се порука о грешци. У случају одустајања од промене, кликом на дугме „Одустани“, корисник ће бити враћен на преглед личних података.

**Функционалности за купца:**

* Функционалност: **Преглед свих књига и промоција**

Корисници система: купац

Подаци: нема

Опис: Приказје се главна страница која садржи излистане све књиге и за сваку је приказан назив, назив аутора и слика. На истој страници се истичу и књиге на промоцији. Могуће је кликнути сваку на књигу и прећи на страницу која садржи детаље књиге.

* Функционалност: **Преглед препоручених књига**

Корисници система: купац

Подаци: нема

Опис: На почетној страници приказује се листа књига која су препоручене за улогованог корисника од стране других корисника као и ко их је препоручио. Уколико нема препоручених књига, приказује се одговарајућа порука.

* Функционалност: **Преглед детаља књиге**

Корисници система: купац

Подаци: нема

Опис: Кликом на неку књигу са почетне стране отварају се детаљи књиге. Приликом прегледа детаља књига, купац за сваку књигу види слику, назив, аутора, опис, годину издања и број страна. Такође, на тој страници, купац је у могућности да види туђе оцене и коментаре, као и да оцени књигу и да је коментарише. У наставку су описане и те функционалности.

* Функционалност: **Оцењивање књиге**

Корисници система: купац

Подаци: оцена – обележава 1-5 звездица, зависно од тога коју оцену жели да додели

Опис: На страници детаљи књиге приказује се поље са 5 звездица и дугметом „Оцени“. Корисник кликом на звездице одабира оцену, а кликом на дугме оцени потврђује ту оцену.

* Функционалност: **Коментарисање књиге**

Корисници система: купац

Подаци: коментар који купац жели да постави

Опис: На страници детаљи књиге приказује се поље за текстуални унос коментара и дугме „Коментариши“ за потврду коментара. Након потврде, коментар се приказује у делу са осталим коментарима.

* Функционалност: **Препоручивање књиге**

Корисници система: купац

Подаци: корисник којем препоручујемо књигу

Опис: На страници детаљи књиге приказује се поље са дугметом „Препоручи“. Кликом на то дугме и одабиром корисника којем желимо да препоручимо књигу успешно смо препорућили књигу и књига ће се појавити датом кориснику у одељку „препоручене књиге“. Кликом на дугме “Одустани“, корисник одустаје од препоручивања.

**Функционалности за продавца:**

* Функционалност: **Додавање нове књиге**

Корисници система: продавац

Подаци: слика, назив аутора, назив књиге, опис књиге, година издања, број страна

Опис: Приказује се страница са формом за додавање књиге. Корисник је у обавези да унесе све податке и попуни сва поља. Уколико неко поље остане празно, приказује се порука о грешци. Уколико су сва поља попуњена и потврђено је кликом на дугме „Додај“, књига се додаје у систем и исписује се порука о успешности операције.

* Функционалност: **Претраживање књиге по називу књиге и/или аутору**

Корисници система: продавац

Подаци: име аутора и/или назив књиге

Опис: У пољу за претрагу корисник уноси име аутора и/или назив књиге као критеријум по којем жели да претражује. Уколико постоје књиге које одговарају унетим информацијама, приказују се те књиге. Уколико не постоје, приказује се одговарајућа порука.

* Функционалност: **Постављање информације да ли је књига на промоцији или није**

Корисници система: продавац

Подаци: да ли је књига на промоцији или није

Опис: На страници са детаљима књиге, кликом на дугме „Промени статус промоције“, корисник може да означи да ли је књига на промоцији или није.